b'\n_START_ARTICLE_\n\xc5\xa0trukli\n_START_PARAGRAPH_\nAng \xc5\xa0trukli, \xc5\xa0truklji, o Zagorski \xc5\xa1trukli (Ingles: Strukli), o Istrukli sa pagsasalin, ay isang tradisyunal na lutuin sa Hilagang Kroasya. Inihahain ito sa karamihan ng mga tahanan sa kahabaan ng Zagorje and Zagreb.\n_START_SECTION_\nMga uri\n_START_PARAGRAPH_\nMayroong dalawang mga uri ng \xc5\xa0trukli. Isa ang tinatawag na Kuhani \xc5\xa0trukli (pinakuluang \xc5\xa0trukli). Ang isa pa ay ang tinatawag na Peceni \xc5\xa0trukli (itinapay o hinurnong \xc5\xa0trukli) o payak na \xc5\xa0trukli lamang.\n_START_SECTION_\nPaggawa ng \xc5\xa0trukli\n_START_PARAGRAPH_\nMagkakatulad ang pagluluto ng anumang uri ng \xc5\xa0trukli. Iginugulong ng palapad ang hinurno o niluto sa pugon na masa ng harina (tinatawag na "empanada" o "pastelerya" ang produktong ito) at pinaninipis upang matakpan ang ibabaw ng hapag o mesa. Ikinakalat ng manipis sa kahabaan ng pastelerya ang pinaghalo nang kesong puti (kilala rin bilang kusilyo; curd cheese o cottage cheese sa Ingles) na may itlog, krema maasim, at asin. Pagkatapos nito, binabalumbong pahaba sa magkabilang gilid ang pastelerya upang maging pinagdugtong na mga pagulong, at sa huli ay hinahating may habang 10 hanggang 20 mga sentimetro._NEWLINE_Para sa Peceni \xc5\xa0trukli, inilalagay ang mahahabang mga pagulong na ito sa isang hurnuhang bandehado, na walang pakundangang tinakpan ng buu-buo o pinamuong krema, at hinuhurno sa tagal na nasa bandang 45 mga minuto hanggang sa maging bahagyang kayumanggi sa ibabaw._NEWLINE_Para sa Kuhani \xc5\xa0trukli, nagpapakulo ng tubig at inilalagay ang mga piraso ng \xc5\xa0trukli sa banga o lutuan. Piniprito ang sibuyas at perehil (kilala rin bilang petroselino) hanggang sa maging bahagyang kayumanggi, at ibinubuhos sa Kuhani \xc5\xa0trukli. Pagkaraan nito, pinakukuluan ang \xc5\xa0trukli ng umaabot sa bandang 20 mga minuto.'